Foto's: Jong kangeroe sterk aan in dieretuin | Maroela Media
Foto's: Jong kangeroe sterk aan in dieretuin
Norvy, die jong kangeroe Foto: EWN
'n Weerlose, jong kangeroe word by die nasionale dieretuin in Pretoria versorg nadat sy deur haar ma verwerp is.
Norvy, die baba rooi kangeroe, is deur haar ma verwerp en word nou 'n spesiale melkmengsel gevoer, berig EWN. Sy is deel van die dieretuin se Australiese afdeling en bly in 'n tuisgemaakte verhitte sakkie wat haar ma se buidel naboots. Sodra Norvy gespeen is en goed eet, sal sy stadigaan by die familietrop ingeskakel word.